Adolfo Lizarraga

Francisco  Lizarraga (* 26. Dezember 1935; † 23. November 2012 in New Orleans) weer en Politiker ut Belize (PUP).

 Leven 

Lizarraga is 1935 as Söhn von Gwendolyn Lizarraga (11. Juli 1901–9. Juni 1975) un Victor Manuel Lizarraga boren. He weer op dat St. John’s College in Belize-Stadt un op de St. Louis University, üm dor Luftfohrt-Inschenör to studeren.

He weer 54 Johr lang mit Magdalena Osorio Lizarraga verheiraadt. De beiden harrn söven Kinner.

Lizarraga hett as Redaktör för de Belize Times schreven. Na siene Tied as Politiker is Lizarraga na New Orleans tagen un hett dor för de American Overseas Trading Company arbeidt.Naroop As Rentner hett he en poor Johr lang wedder in San Estevan in Belize leevt.Former Mayor, Area Representative, Eminent Belizean Adolfo Lizarraga, passes, The Belize Times an’n 2. Dezember 2012, Sied 11

He is an’n 23. November 2012 in New Orleans doodbleven. Siene Truurfier weer an’n 25. November.

 Politik 

Lizarraga weer 1969 bet 1974 Afornten in’n Stadtraad von Belize-Stadt.Myrtle Palacio: Belize City Council Election Results 1962 to 2003

Bi de Parlamentswahl in Belize 1974 weer he Kannedaat för de PUP in’n Wahlkreis Pickstock, för den vörher vele Johren lang siene Moder Afornte weer, de aver nich wedder antreden is. He hett de Wahl mit 49,3 % von de Stimmen gegen Paul Rodriguez von de UDP wunnen.

Dormit weer he von 1974 bet 1979 Afornten von dat Repräsentantenhuus von Belize. In düsse Tied weer he ok Viez-Spreker von dat Repräsentantenhuus.

 Footnoten 

Kategorie:Mann
Kategorie:Politiker (Belize)
Kategorie:Börger von Belize
Kategorie:Maat von de People’s United Party
Kategorie:Maat von dat Repräsentantenhuus (Belize)
Kategorie:Boren 1935